b'\n_START_ARTICLE_\nCavalleria n\xc3\xbamida\n_START_PARAGRAPH_\nLa cavalleria n\xc3\xbamida era un tipus de cavalleria lleugera fustigadora desenvolupada pels n\xc3\xbamides, van ser utilitzats per An\xc3\xadbal durant la segona guerra p\xc3\xbanica. Van ser descrits per l\'historiador rom\xc3\xa0 Titus Livi com: "La millor cavalleria de l\'\xc3\x80frica"._NEWLINE_Els cavalls dels n\xc3\xbamides eren els avantpassats dels cavalls \xc3\xa0rabs, eren m\xc3\xa9s petits que els utilitzats per la cavalleria romana i s\'adaptaven b\xc3\xa9 als moviments r\xc3\xa0pids. Per evitar pes els genets no utilitzaven brides, no portaven armadura i duien uns escuts m\xc3\xa9s petits. El seu armament consistia en javelines i una espasa curta, la t\xc3\xa0ctica que utilitzaven consistia a llan\xc3\xa7ar les javelines a l\'enemic per despr\xc3\xa9s retirar-se i evitant el xoc directe._NEWLINE_A causa de la seva agilitat i experi\xc3\xa8ncia com a genets, eren els m\xc3\xa9s adequats per a la c\xc3\xa0rrega i dispersi\xc3\xb3, una t\xc3\xa0ctica efica\xc3\xa7 per fustigar l\'enemic i trencar les seves formacions. Durant la Segona Guerra P\xc3\xbanica se\'ls coneix per la seva intervenci\xc3\xb3 contra els elefants de guerra tot i que tamb\xc3\xa9 s\'utilitzava quan es necessitava un moviment r\xc3\xa0pid com en la batalla de Tr\xc3\xa8bia, en qu\xc3\xa8 van ser utilitzats per atreure els romans a un parany._NEWLINE_La cavalleria n\xc3\xbamida era \xc3\xa0mpliament coneguda i no nom\xc3\xa9s va lluitar en l\'ex\xc3\xa8rcit cartagin\xc3\xa8s. Els romans els van utilitzar contra el mateix An\xc3\xadbal en la batalla de Zama, on la "cavalleria n\xc3\xbamida va declinar la balan\xc3\xa7a"_NEWLINE_Durant segles l\'ex\xc3\xa8rcit rom\xc3\xa0 va utilitzar la cavalleria lleugera n\xc3\xbamida en unitats anomenades (equites Numidarum o Maurorum).'